ایندونزی‌نین پاپوا ایالتینده، بؤلوچو سیلاح‌لی قروپون گیروو گؤتوردوگو کندلی‌لرین بیر قیسمی‌نین آزاد ائدیلدیگی بیلدیریلیب.
پاپوا ایالتی پولیس سؤزچوسو احمد مصطفی کمال، میمیکایا بؤلگه‌سین‌دکی بؤلوچو 25 نفرلیک سیلاح‌لی قروپون 9 نوامبردان بو یانا رهین توتدوغو مین 300 نفردن تخمینن 350سی‌نین بؤلگه‌‌دن تخلیه ائدیلمه‌سینه کؤمک ائتدیک‌لرینی آچیقلاییب.
تخلیه زامانی تپه‌لردن آتش آچیلدیغینی اما کیمسه‌نین ضرر گؤرمدیگینی بیل‌دیرن کمال، قالان گیروو‌لارین اکثریتی‌نین ده بؤلگه‌ده یاشایان قادین و اوشاق‌لارا یاناشی دیگر بؤلگه‌لردن گلن گؤچمن‌لر اولدوغونو ایفاده ائتدی.
قالان اسیرلر اوچون امنیت گوجلری‌نین ایشلری داوام ائدرکن پولیس مومکون چاتیشما احتیمالی‌نین قارشی‌سی‌نین آلینماسی و گیروو‌لارین امنیتی اوچون سیلاح‌لی قروپو ایناندیرماغا چالیشیر.
مسئوللار، بؤلگه‌ده باش وئرن سون حادثه‌لرین بؤلوچو سابینوس واکر آدلی بیر نفرین لیدرلیگینده باش وئردیگینی بیلدیریر.
